Erling Folkvord

Erling Folkvord (1949–2024) var en norsk politiker (Rødt) og sosialarbeider. Han var stortingsrepresentant i perioden 1993–1997, og satt 19 år i Oslo bystyre.Alf Skjeseth: Raud arbeidsmaur - Erling Folkvord fyller 70 år - Klassekampen 14. juni 2019

 Bakgrunn, utdannelse og yrke 
Han var sønn av skolesjef Sverre Folkvord og lærer Eldrid Kjesbu, og avsluttet gymnaset i 1968. Folkvord utdannet seg ved sosialskolen i Trondheim, og ble ferdig sosionom i 1974. Han var sosialfullmektig ved Oslo kommunes omsorgstiltak for rusmiddelbrukere 1974–77, verneassistent 1977–88, og arbeidet som miljøarbeider etter det.

 Politisk virke 
Folkvord var nestleder i Arbeidernes kommunistparti (AKP) fra 1990 til 1997. Han var nestleder for landsstyret i Rød Valgallianse fra 1989. Videre var han medlem av Oslo bystyre i perioden 1984–95, hvor han var medlem igjen fra 1999. Han var medlem av finanskomitéen i 1992. Dessuten var han leder for Sosiale etaters fagforening i Oslo 1976–78. I perioden 1993–1997 var Folkvord stortingsrepresentant for Rød Valgallianse fra Oslo. Han var dermed partiets første og siste stortingsrepresentant, ettersom partiet deretter ble erstattet av Rødt. Han stilte til gjenvalg både i 1997, 2005 og 2009 uten å bli innvalgt. Folkvord representerte Rødt (tidligere Rød Valgallianse & AKP) i Oslo bystyre i perioden 2007-2011.

Folkvord var leder for Organisasjonen mot politisk overvåking (OPO) 2003–2005. Han er blitt særlig kjent som korrupsjonsjeger og sto bak flere avsløringer av maktmisbruk. Selv om partiet har slitt med oppslutningen var Folkvord kjent som en høyt respektert og populær politiker, også blant velgere på den politiske høyresiden.

I 1994 ble han dømt for ærekrenkelse mot Olav Thon. Folkvord ble idømt en bot på  kroner, samt  kroner i oppreisning.Hallgrim Berg: Olav Thon – milliardær i anorakk. Kagge Forlag Oslo 2008

I mai 2010 skulle han delta i den mye omtalte Gaza-konvoien, men fikk ikke tillatelse av de tyrkiske myndighetene på Kypros.Erling Folkvord måtte gi opp Gaza-aksjonen - VG 29. mai 2010

Han var også sterkt engasjert for kurdernes sak og har gjennomført flere reiser i de kurdiske områder.Erling Folkvord i ny bok: Kurdiske Rojava viser en løsning for hele Syria - ABC Nyheter 26. november 2016

Vår korrupte hovedstad er en bok fra 2011 publisert på Spartacus forlag.

 Familie 
Datteren Jorunn Folkvord var i 1990-årene leder av Rød Ungdom og leder av Oslo AKP. Storesøsteren Magnhild Folkvord er forfatter og tidligere journalist i Klassekampen.

Folkvord døde under reise i Stockholm.

 Publikasjoner 
 Det var ikkje berre Eirik Jensen : Om polititoppar og ukultur (2021)
 Rojava! : Kurderne i kamp for ei framtid utan Assad, Erdoğan og Daesh (2016)
 Det store Oslo-ranet (2015)
 Byråden mot hjelpepleieren (2013)
 Vår korrupte hovedstad (2011)
 I pose og sekk – historien om Eckbos Legater og hvordan misbruk av veldedige stiftelser kan stoppes (2008) Operasjon Heilomvending (2007)
 Urent farvann! – ei bok om triangelet Color Line, Sjømannsforbundet og Staten (2006)
 Stopp tjuven! en redningsaksjon for velferdsstaten (2005) 
 Oslo 2005: Velferd for alle – eller fortsatt rått og blått (2004), med Oslo RVs bystyregruppe 
 Kurdistan – om fortid, folk og framtid (2002), med Veronica Melå 
 Kurdistan i Golfkrigens skygge (1999), med Espen Løkeland-Stai og Arnljot Ask 
 Rødt! På barrikadene for AKP og RV (1998)http://www.folkets-kamp.org/folkvord/rodt.html
 Livet bak murene (1997) (red.) 
 Jorda rundt på 1. klasse – reise i norsk byfornying 1976–1993 (1993), med Espen Mathisen 
 Sannheta om boblebadet – korrupsjon i Norge 1991 (1991), med Espen Mathisen 
 Rapport frå rottereiret – korrupsjon i Norge 1990 (1990) 
 Det store pensjonistranet og andre fortellinger – hverdagskrim fra Oslo rådhus (1987) 
 Sosialsentralen – en historie om maktmisbruk (1984), med Harald Stabell og Frode Gjertsen 
 Arbeidarrörsla, dei frivillige avholdsorganisasjonane, staten og rusgiftspörsmålet'' (1974), med Svein Hanssen, Jorunn Frantzen og Rolf Tryggestad

 Referanser 

 Eksterne lenker 


 Flere av Folkvords bøker i fulltekst
 Tekster av Erling Folkvord 

Kategori:Norske sosionomer
Kategori:Sosialarbeidere
Kategori:Stortingsrepresentanter for Oslo
Kategori:Stortingsrepresentanter 1993–1997
Kategori:RV-politikere i Oslo
Kategori:Rødt-politikere i Oslo
Kategori:AKPs ledelse
Kategori:Personer fra Levanger kommune
Kategori:Norske miljøarbeidere